

PROJEKTS uz 03.06.2024.

vēlamais datums izskatīšanai: Attīstības komitejā 12.06.2024.

Finanšu komitejā 19.06.2024.

domē: 27.06.2024.

sagatavotājs, ziņotājs: Annija Dukāte

APSTIPRINĀTS

ar Ādažu novada pašvaldības domes 2024. gada 27. jūnija sēdes lēmumu (protokols Nr. xx § xx)

NOLIKUMS

Ādažos, Ādažu novadā

2024. gada 27. jūnijā **Nr.**«DOKREGNUMURS»

**Grozījumi Ādažu novada pašvaldības domes 2024.gada 28.marta nolikumā Nr. 8 “Konkursa “Ādažu novada jauno uzņēmēju un remigrantu atbalsta konkurss 2024” nolikums”**

*Izdots saskaņā ar Pašvaldību likuma*

*50. panta pirmo daļu*

Izdarīt Ādažu novada pašvaldības domes 2024.gada 28.marta nolikumā Nr. 8 “Konkursa “Ādažu novada jauno uzņēmēju un remigrantu atbalsta konkurss 2024” nolikums” šādus grozījumus:

1. Izteikt 4.punktu šādā redakcijā:

“4. Rīkotāja juridiskā adrese ir Gaujas iela 33A, Ādaži, Ādažu nov., LV-2164, tālrunis 25151340 vai 25151341, e-pasts: [dome@adazunovads.lv](mailto:dome@adazunovads.lv).”.

1. Izteikt 10. punktu šādā redakcijā:

“10. Konkursa koordinators un kontaktpersona ir rīkotāja Attīstības un projektu nodaļas vecākā eksperte Annija Dukāte, t. 29165290 , e-pasts: [annija.dukate@adazunovads.lv](mailto:annija.dukate@adazunovads.lv).”.

1. Izteikt 13. punktu šādā redakcijā:

“13. Konkursa pieteikumus var iesniegt pretendenti, kuri ir remigranti, fiziskas un juridiskas personas, kas plāno uzsākt vai attīstīt saimniecisko darbību Ādažu novadā.”.

1. Izteikt 14. punktu šādā redakcijā:

“14. Konkursa pieteikumu sagatavošanas laikā pretendentiem ir iespējams saņemt konkursa koordinatora konsultāciju zvanot rīkotāja Administrācijas darba laikā uz tālruni +371 29165290 vai rakstot uz e-pastu: [annija.dukate@adazunovads.lv](mailto:annija.dukate@adazunovads.lv). Atbildes uz rakstiski saņemtajiem jautājumiem tiks publicētas arī rīkotāja tīmekļvietnes [www.adazunovads.lv](http://www.adazunovads.lv) sadaļā “Aktualitātes / Sabiedrības līdzdalība / Konkursi / Jauno uzņēmēju atbalsta konkurss.”.

1. Izteikt 15. punktu šādā redakcijā:

“15. Konkursa pieteikumu var iesniegt:

15.1. remigrants, kurš plāno uzsākt saimniecisko darbību Ādažu novadā;

15.2. remigrants, kurš ne agrāk kā 1 (vienu) gadu pirms konkursa pieteikuma iesniegšanas ir dibinājis un Latvijas Republikas Uzņēmumu reģistrā reģistrējis uzņēmumu un plāno attīstīt saimniecisko darbību Ādažu novadā.

15.3. fiziska persona, kura plāno uzsākt saimniecisko darbību Ādažu novadā;

15.4. saimnieciskās darbības veicējs, kas ne agrāk kā 1 (vienu) gadu pirms konkursa pieteikuma iesniegšanas ir reģistrēts Valsts ieņēmumu dienestā;

15.5. juridiska persona, kas ne agrāk kā 1 (vienu) gadu pirms konkursa pieteikuma iesniegšanas ir reģistrēta Latvijas Republikas Uzņēmumu reģistrā un plāno attīstīt saimniecisko darbību Ādažu novadā.”.

1. Svītrot 16.punktu.
2. Izteikt 31.punktu šādā redakcijā:

“31. Pieteikumus iesniedz elektroniski, parakstītus ar drošu e-parakstu, projekta pieteikumu nosūtot uz e-pastu [dome@adazunovads.lv](mailto:dome@adazunovads.lv), e-pasta tēmas nosaukumā norādot „Pieteikums Ādažu novada jauno uzņēmēju un remigrantu atbalsta konkursam 2024” vai izmantojot oficiālo elektronisko adresi valsts pārvaldes pakalpojumu portālā [www.latvija.gov.lv](http://www.latvija.gov.lv)”.”.

1. Izteikt 45. punktu šādā redakcijā:

“45.Par granta saņēmējiem var kļūt pretendenti, kuru pieteikumi vērtēšanā ir saņēmuši ne mazāk kā pusi no maksimālā punktu skaita. Ja nav iespējams noteikt precīzu pieteikumu vietu kārtību, tad komisija balsojot nosaka uzvarētāju.”.

1. Izteikt 56.punktu šādā redakcijā:

“56. Līgumu (5.pielikums) ar granta saņēmēju slēdz rīkotāja izpilddirektors ne vēlāk kā trīs mēnešu laikā pēc konkursa rezultātu paziņošanas, bet nepārsniedzot 2024.gada 1.novembri.”.

1. Izteikt 64.punkti šādā redakcijā:

“64. Atskaites iesniedz elektroniski, parakstītas ar drošu e-parakstu nosūtot uz e-pastu [dome@adazunovads.lv](mailto:dome@adazunovads.lv), e-pasta tēmas nosaukumā norādot „Atskaite Ādažu novada jauno uzņēmēju un remigrantu atbalsta konkursam 2024” vai izmantojot oficiālo elektronisko adresi valsts pārvaldes pakalpojumu portālā [www.latvija.gov.lv](http://www.latvija.gov.lv).”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, SAN, IDR - @

Dukāte, 29165290